
Колдонуунун потенциалдуу тобокелдигине жараша медициналык буюмдарды классификациялоо эрежелерине өзгөртүүлөрдү киргизүү жана Евразия экономикалык комиссиясынын айрым чечимдерин күчүн жоготту деп табуу жөнүндө

2014-жылдын 23-декабрындагы Евразия экономикалык бирлигинин алкагында медициналык буюмдарды (медициналык багыттагы буюмдарды жана медициналык техниканы) жүгүртүүнүн бирдиктүү принциптери жана эрежелери жөнүндө макулдашуунун 4-беренесинин 4-пунктуна жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш  регламентинин № 2 тиркемесинин 23-пунктуна ылайык Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын 
2015-жылдын 22-декабрындагы № 173 чечими менен бекитилген Колдонуунун потенциалдуу тобокелдигине жараша медициналык буюмдарды классификациялоо эрежелерине тиркемеге ылайык өзгөртүүлөр киргизилсин.
2. Эгерде ушул Чечим күчүнө кирген күнгө чейин арыз ээси тарабынан каттоо жана экспертиза жүргүзүү жол-жоболорун жүргүзүү, каттоо досьесине өзгөртүүлөрдү киргизүү жөнүндө (анын ичинде маалымдоо тартибинде) же катталган медициналык буюмга карата эксперттик корутундуну макулдашуу жөнүндө арыздар берилсе, ушул Чечимдин 1-пункту медициналык буюмдарды каттоого байланышкан укуктук мамилелерге колдонулбай тургандыгы белгиленсин.
3. Төмөнкүлөр күчүн жоготту деп табылсын:
а) «Медициналык буюмдарды каттоо максатында анын курамдык бөлүктөрү болуп эсептелүүчү медициналык буюмдун элементтерин чектөө критерийлери жөнүндө» Евразия экономикалык комиссиясынын Коллегиясынын 2018-жылдын 24-июлундагы № 116  чечими;
б) «Евразия экономикалык бирлигинде пайдаланылуучу медицина буюмдарынын номенклатурасына ылайык медицина буюмдарынын бир түрүнө кирүүчү медицина буюмдарынын бир канча модификацияcын бир каттоо күбөлүгүнө киргизүү критерийлери жөнүндө» Евразия экономикалык комиссиясынын Коллегиясынын 2018-жылдын 24-июлундагы № 123 чечими.
4. Ушул Чечим расмий жарыяланган датадан тартып 180 календардык күн өткөндөн кийин күчүнө кирет.

	Евразия экономикалык комиссиясынын
Коллегиясынын төрагасы
	
М. Мясникович

ТИРКЕМЕ
Евразия экономикалык комиссиясынын
Коллегиясынын 2023-жылдын
23-майындагы № 65 чечимине


Колдонуунун потенциалдуу тобокелдигине жараша медициналык буюмдарды классификациялоо эрежелерине киргизилүүчү
ӨЗГӨРТҮҮЛӨР

Колдонуунун потенциалдуу тобокелдигине жараша медициналык буюмдарды классификациялоо эрежелери төмөнкүдөй редакцияда баяндалсын:



«БЕКИТИЛДИ 
Евразия экономикалык комиссиясынын Коллегиясынын  2015-жылдын 
22-декабрындагы № 173 чечими менен 
(Евразия экономикалык комиссиясынын
Коллегиясынын  2023-жылдын
23-майындагы №  65 чечиминин редакциясында)


Колдонуунун потенциалдуу тобокелдигине жараша медициналык буюмдарды классификациялоо
ЭРЕЖЕЛЕРИ

I. Жалпы жоболор

1. Ушул Эрежелер 2014-жылдын 23-декабрындагы Евразия экономикалык бирлигинин алкагында медициналык буюмдарды (медициналык багыттагы буюмдарды жана медициналык техниканы) жүгүртүүнүн бирдиктүү принциптери жана эрежелери жөнүндө макулдашууну ишке ашыруу максатында иштелип чыккан жана медициналык буюмдарды колдонууда бейтаптардын, медициналык буюмдарды эксплуатациялоочу персоналдын жана башка адамдардын ден соолугуна, коомдун саламаттыгына же айлана-чөйрөгө жаракат же залал келтирүү катары көрсөтүлгөн зыяндын потенциалдуу тобокелдигине жараша медициналык буюмдарды классификациялоонун тартибин белгилейт. 
	2. Ушул Эрежелер Евразия экономикалык бирлигинин алкагында жүгүртүүгө чыгарылган медициналык буюмдарга жайылтылат.
	3. Ушул Эрежелердин максаттары үчүн төмөнкүлөрдү билдирген түшүнүктөр колдонулат: 
«активдүү диагностикалык медициналык буюмдар» – диагноз коюу, дарылоону контролдоо же физиологиялык абалды, оорунун акыбалын же тубаса дефектилерди өзгөртүү максатында маалымат берүү үчүн багытталган активдүү медициналык буюмдар;
«активдүү медициналык буюмдар» – таасир берүүсү үчүн адам тарабынан иштелип чыккандан башка энергияны же оордук күчүн пайдалануу зарыл болгон, өз алдынча же башка медициналык буюмдар менен айкалыштыкта колдонулуучу медициналык буюмдар. Бейтаптарга активдүү медициналык буюмдардан энергияны же заттарды олуттуу өзгөртүүсүз берүү үчүн багытталган медициналык буюмдар активдүү медициналык буюмдар болуп саналбайт;
«активдүү терапиялык медициналык буюмдар» – дарылоо, ооруну жеңилдетүү, жаракат же майыптык менен байланышкан биологиялык функцияларды жана түзүмдөрдү сактоо, өзгөртүү, алмаштыруу же калыбына келтирүү үчүн багытталган активдүү медициналык буюмдар;
«аналит» –  өлчөнүүчү касиети бар сынамдын компоненти;
«аферез» – плазмоферез жана цитоферез деп бөлүнүп, кандын айрым компоненттерин алуу методу;
«ипланттануучу медициналык буюмдар» –  инвазивдик медициналык буюмдар, анын ичинде организмге толугу менен же жарым-жартылай сиңип кетүүчү, адамдын денесине толук киргизилүүчү же көздүн эпителиалдык катмарын же үстүңкү катмарын хирургиялык кийлигишүү аркылуу                       жарым- жартылай алмаштыруучу жана хирургиялык процедурадан кийин киргизилген жерде калуучу, ошондой эле хирургиялык кийлигишүү аркылуу адамдын организмине жарым-жартылай киргизилүүчү жана хирургиялык процедурадан кийин 30 суткадан ашуун киргизилген жерде калуучу медициналык буюмдар;
«инвазивдик медициналык буюмдар» – адамдын денесине анын үстүңкү катмары аркылуу же дененин тешиги аркылуу толук же жарым-жартылай киргизүү үчүн багытталган медициналык буюмдар;
«жасалма интеллект» – өзүнө маалыматтык-коммуникациялык инфратүзүмдү, программалык камсыздоону (анын ичинде машиналык окуу методдорун пайдалануу менен), маалыматтарды иштетүү жана чечимдерди издөө боюнча процесстерди жана сервистерди камтыган адамдын когнитивдик функцияларын (алдын ала берилген алгоритмсиз өзүн-өзү окутууну жана чечимдерди издөөнү кошо алганда) имитациялоого мүмкүндүк берген технологиялык чечимдердин комплекси;
«убактылуу колдонуу үчүн медициналык буюмдар» –  колдонуу боюнча нускамага же эксплуатациялоо боюнча колдонмого ылайык белгилүү бир убакыттын ичинде (60 минутадан 30 суткага чейин) үзгүлтүксүз колдонуу үчүн медициналык буюмдар;
«узак убакытка колдонуу үчүн медициналык буюмдар» – колдонуу боюнча нускамага же эксплуатациялоо боюнча колдонмого ылайык 30 суткадан ашуун үзгүлтүксүз колдонуу үчүн медициналык буюмдар;  
«кыска убакыт колдонуу үчүн медициналык буюмдар» – колдонуу боюнча нускамага же эксплуатациялоо боюнча колдонмого ылайык 60 минутадан ашпаган аралыкта үзгүлтүксүз колдонуу үчүн медициналык буюмдар; 
«медициналык буюмдун багыты» – медициналык буюмду максаттуу пайдалануу боюнча анын техникалык мүнөздөмөлөрүндө, колдонуу боюнча нускамасында жана эксплуатациялоо боюнча колдонмодо чагылдырылган касиеттерине негизделген өндүрүүчүнүн документтештирилген чечими;
«наноматериал» – байланышпаган абалдагы бөлүкчөлөрдү же өлчөмү 1 – 100 нм диапазонунда болгон 50 пайыздан аз эмес бөлүкчөлөрү бар агрегаттар же агломераттар түрүндөгү бөлүкчөлөрдү камтыган материал. Мында агрегат катары эритилген же бекем байланышкан бөлүкчүлөрдөн турган бөлүкчөлөр, ал эми агломерат катары начар байланыштагы бөлүкчөлөрдүн бирикмеси түшүнүлөт. Наноматериалдарга ошондой эле тышкы бир же бир нече өлчөмдөрү 1 нм. ден аз болгон графен бөлүкчөлөрү же көмүртек нанотүтүкчөлөрү кирет;
«инвазивдик эмес медициналык буюмдар» – адамдын денесине анын үстүңкү катмары же тешиги аркылуу толук же жарым жартылай киргизбөөгө багытталган медициналык буюмдар;
«кесипкөй эмес колдонуучу» – тиешелүү тармакта атайын билими болбогон адам. Лабораториядан тышкары шарттарда пайдаланууга багытталган in vitro диагностикасы үчүн медициналык буюм үчүн мындай медициналык буюмдун колдонуучусу кесипкөй эмес колдонуучу деп эсептелет.
«дененин тешиги» – адамдын денесиндеги ар кандай табигый тешик, ошондой эле көз чанагынын үстүңкү бети же ар кандай туруктуу жасалма тешик (көңдөй);
«жасалма интеллекттин технологиялары» – жасалма интеллектти колдонууга, анын ичинде компьютердик көрүүгө, табигый тилди иштетүүгө, сөздүү чечмелөө жана синтездөөгө, чечим кабыл алууну интеллектуалдык жактан колдоого жана башка перспективдүү багыттарга негизделген технологиялар;
«хирургиялык инвазивдик медициналык буюмдар» – адамдын денесине анын денесинин үстүңкү катмары же дененин тешиги аркылуу хирургиялык кийлигишүү жолу менен же ага байланыштуу толук же жарым-жартылай киргизилүүчү инвазивдик медициналык буюмдар.

II. In vitro диагностикасы жана медициналык буюм болуп саналган программалык камсыздоо үчүн медициналык буюмдардан башка медициналык буюмдарды классификациялоо

1. Колдонуунун потенциалдык тобокелдигине жараша медициналык буюмдардын класстары

	4. Колдонуунун потенциалдык тобокелдигине  жараша медициналык буюмдар 4 класска бөлүнөт: 1, 2а, 2б жана 3.
Ар бир медициналык буюм бир гана класска кирет.
Медициналык буюмдарды класстарга киргизүү төмөнкүлөргө ылайык жүзөгө ашырылат:
1-класска колдонуунун потенциалдык тобокелдигининин даражасы төмөн болгон медициналык буюмдар киргизилет; 
2а-класска колдонуунун потенциалдык тобокелдигининин даражасы орточо болгон медициналык буюмдар киргизилет; 
2б-класска колдонуунун потенциалдык тобокелдигининин даражасы жогору болгон медициналык буюмдар киргизилет; 
3-класска колдонуунун потенциалдык тобокелдигининин даражасы өтө жогору болгон медициналык буюмдар киргизилет. 
	5. Медициналык буюмду классификациялоодо анын колдонуу шарттары, ошондой эле төмөнкү критерийлер эске алынат:
а) медициналык буюмду колдонуунун узактыгы;
б) медициналык буюмдун инвазивдүүлүгү; 
в) медициналык буюмдун адамдын денеси менен байланышы же аны менен өз ара байланышы;
г) медициналык буюмду адамдын денесине киргизүү ыкмасы (дененин тешиги же хирургиялык жол менен);
д) медициналык буюмдарды жашоо үчүн маанилүү органдарга жана системаларга (жүрөк, борбордук кан айлануу системасы, борбордук нерв системасы) колдонуу; 
е) энергия булактарын колдонуу.

2. Инвазивдик эмес медициналык буюмдарды классификациялоо

	6. Инвазивдик эмес медициналык буюмдар, эгер аларга карата ушул Эрежелердин 9-пунктунун «а» пунктчасын кошпогондо, ушул Эрежелердин 7 – 9-пункттары колдонулбаса, анда 1-класска кошулат.
	7. Органдарды, органдардын бөлүгүн сактоо үчүн же адамдын организмине канды, башка суюктуктарды, газдарды, бууларды же ткандарды киргизүүгө арналган инвазивдик эмес медициналык буюмдар, анын ичинде 2а-классындагы же андан жогорку класстагы активдүү медициналык буюмдар менен чогуу колдонулган учурда 2а-классына кирет. 
	8. Кандын, ткандардын, клеткалардын, башка физиологиялык суюктуктардын же организмге түшүшү керек болгон суюктуктардын биологиялык же физикалык-химиялык курамын жана касиетин өзгөртүү үчүн арналган инвазивдик эмес медициналык буюмдар 2б-классына кирет. Эгер алардын аракети бөлүкчөлөрдөн чыпкалоо, центрифугада иштетүү, газ же жылуулук алмашуу гана болсо, анда аталган медициналык буюмдар                            2а- классына кирет. 
	9. Жараланган тери менен тийишкен инвазивдик эмес медициналык буюмдар:
а) эгерде алар экссудаттарды компрессиялоо же абсорбция үчүн механикалык бөгөт катары колдонулса, 1-класска кирет;
б) эгерде алар экинчи айыктыруу аркылуу гана дарылоого боло турган жаралар үчүн колдонулса, 2-б классына кирет;
в) башка учурларда (анын ичинде эгер медициналык буюмдар артыкчылыктуу түрдө жаранын микро чөйрөсүнө таасир этүү үчүн багытталса) 2а- классына кирет.

3. Инвазивдик медициналык буюмдарды классификациялоо

10. Аларды колдонуу дененин тешиги менен байланыштуу болгон жана аларды активдүү медициналык буюмга (1-класстагы активдүү медициналык буюмдан тышкары) кошууга багытталбаган инвазивдик (хирургиялык инвазивдиктен башка) медициналык буюмдар төмөнкү класстарга кирет:
эгерде бул медициналык буюмдар кыска мөөнөттүү колдонууга багытталса,  1-класска кирет;
эгерде бул медициналык буюмдар убактылуу колдонуу үчүн болсо, 
2а-класска кирет. Эгерде аталган медициналык буюмдар ооз көңдөйүндө тамакка чейин, угуу өткөөлүнөн кулак тарсылдагына чейин же мурун көңдөйүндө кыска мөөнөттүү колдонууга багытталса, мындай медициналык буюмдар 1-класска кирет;
эгерде бул медициналык буюмдар узак мөөнөттүү колдонууга багытталса, 2б-класска кирет. Эгерде аталган медициналык буюмдар ооз көңдөйүндө тамакка чейин, угуу өткөөлүнөн кулак тарсылдагына чейин же мурун көңдөйүндө узак мөөнөттүү колдонууга багытталса жана алар былжырлуу чел кабыкка сиңбесе, мындай медициналык буюмдар 2а-класска кирет.
Инвазивдик медициналык буюмдар (хирургиялык инвазивдиктен тышкары), аларды колдонуу дененин тешиктери менен байланыштуу болсо жана аларды колдонуу 2а-класстагы же андан жогорку класстагы активдүү медициналык буюмдарга кошуу үчүн багытталса  2а-класстагы медициналык буюмдарга кирет. 
11. Кыска мөөнөттүү колдонуу үчүн хирургиялык инвазивдик медициналык буюмдар, төмөнкү учурларды кошпогондо  2а-класска кирет: 
а) эгерде аталган медициналык буюмдар жүрөктүн патологиясын, борбордук кан айлануу системасын же борбордук нерв системасын диагностикалоо, байкоо, контролдоо же түзөтүү үчүн багытталса жана органдар менен же бул системалардын бөлүктөрү менен түздөн-түз байланышта болсо, алар 3-класска кирет; 
б) эгерде аталган медициналык буюмдар көп жолу колдонуучу хирургиялык аспаптар болсо, алар 1-класска кирет; 
в) эгерде аталган медициналык буюмдар энергияны иондоштуруучу нурлануу формасында берүү үчүн багытталса, алар 2б-классына кирет; 
г) эгерде аталган медициналык буюмдар биологиялык натыйжа жаратуу үчүн же толугу менен же басымдуу бөлүгү сиңип кетүүгө багытталган болсо, алар 2б-классына кирет;
д) эгерде  аталган медициналык буюмдар дары препараттарын кесипкөй эмес колдонуучулар тарабынан киргизүүгө багытталган болсо, анда                      алар 2б-классына кирет. 
12. Убактылуу колдонуу үчүн хирургиялык инвазивдик медициналык буюмдар, төмөнкү учурларды кошпогондо, 2а-класска кирет; 
а) эгерде  көрсөтүлгөн медициналык буюмдар жүрөктүн патологиясын, борбордук кан айлануу системасын же борбордук нерв системасын диагностикалоо, байкоо, контролдоо же түзөтүү үчүн багытталса жана органдар менен же бул системалардын бөлүктөрү менен түздөн-түз байланышта болсо, алар 3-класска кирет;
б) эгерде аталган медициналык буюмдар борбордук нерв системасы менен түздөн-түз байланышта болсо, алар 3-класска кирет; 
в) эгерде аталган медициналык буюмдар энергияны иондоштуруучу нурлануу формасында берүү үчүн багытталса, анда алар 2б-класска кирет; 
г) эгерде аталган медициналык буюмдар биологиялык натыйжа жаратуу үчүн же толугу менен же басымдуу бөлүгү сиңип кетүүгө багытталган болсо, алар 3-класска кирет;
д) эгерде аталган медициналык буюмдар адамдын денесинде химиялык өзгөрүүлөргө алып келсе (тиштерге имплантация үчүн же дары каражаттарын киргизүү үчүн багытталган медициналык буюмдардан тышкары) 2б-класска кирет. 
13. Узакка колдонуу үчүн импланттоочу медициналык буюмдар, ошондой эле хирургиялык инвазивдик медициналык буюмдар, төмөнкү учурларды кошпогондо, 2б-класска кирет:
а) эгерде аталган медициналык буюмдар тишти импланттоого багытталса, алар 2а-класска кирет; 
б) эгерде аталган медициналык буюмдар жүрөк, борбордук кан айлануу системасы же борбордук нерв системасы менен түздөн-түз байланышта болсо, алар 3-класска кирет;
в) эгерде аталган медициналык буюмдар биологиялык натыйжа жаратуу үчүн же толугу менен же басымдуу бөлүгү сиңип кетүүгө багытталган болсо, алар 3-класска кирет;
г) эгерде  аталган медициналык буюмдар адамдын денесинде химиялык өзгөрүүлөргө алып келсе  (тиштерге имплантация үчүн же дары каражаттарын киргизүү үчүн багытталган медициналык буюмдардан тышкары) 3-класска кирет;
д) эгерде аталган медициналык буюмдар импланттоочу активдүү медициналык буюмдар болуп саналса, импланттоочу активдүү медициналык буюмдарга карата импланттоочу керек-жарактарды кошо алганда, алар                          3-класска кирет;
е) эгерде аталган медициналык буюмдар сүт бездеринин имплантаттары болуп эсептелсе, алар 3-класска кирет; 
ж) эгерде аталган медициналык буюмдар жамбаш муундун, тизе муунунун жана ийин муунунун толугу менен же бөлүгүнүн протези болуп эсептелсе, анда 3-класска кирет; 
з) эгерде аталган медициналык буюмдар омуртка аралык кепилдеринин протези же омуртка менен байланышта болуучу имплантталуучу медициналык буюмдар болсо, алар 3-класска кирет. 

4. Активдүү медициналык буюмдарды классификациялоонун өзгөчөлүктөрү

	14. Активдүү медициналык буюмдар төмөнкү өзгөчөлүктөрдү эске алуу менен классификацияланат:
а) энергия берүү же энергия алмашуу үчүн багытталган активдүү терапиялык медициналык буюмдар 2а-классына кирет. Эгерде адамдын организмине энергия берүү же аны менен энергия алмашуу медициналык буюмдардын мүнөздүү өзгөчөлүктөрүнүн себебинен адамдын дене бөлүгүнө энергиянын таасир этүүсүнүн табиятын, жыштыгын жана ордун эске алуу менен  потенциалдуу тобокелдик жаратса, аталган медициналык буюмдар (анын ичинде иондоштуруучу нурланууну жаратуу үчүн,  нурлануу терапиясы үчүн багытталгандар) 2б-классына кирет;
б) 2б-класстагы активдүү терапиялык медициналык буюмдарды контролдоого же аларды башкарууга багытталган активдүү медициналык буюмдар 2б-классына кирет. Эгерде активдүү медициналык буюмдар активдүү импланттоочу медициналык буюмдарды контролдоого же аларды башкарууга багытталса, аталган медициналык буюмдар 3-класска кирет. 
	15. Активдүү диагностикалык медициналык буюмдар 2а-класска кирет, эгер алар төмөнкүлөр үчүн багытталса: 
а) адам тарабынан сиңирилүүчү энергияны берүүгө. Эгерде медициналык буюмдун функциясы бейтаптын денесин спектрдин көрүнөө диапазонунда жарыктандыруу болуп саналса, мындай медициналык буюм                    1-класска кирет; 
б) адамдын организмине киргизилген радиофармацевтикалык дары препараттарынын бөлүштүрүлүшүн көрсөтүүгө; 
в) организмдин жашоо үчүн маанилүү функцияларын тикелей диагностикалоону же контролдоону камсыздоого. Эгерде аталган медициналык буюмдар аларды өзгөртүү бейтап үчүн коркунуч жаратууга алып келүү мүмкүн болгон өзгөрүүлөргө алып келүүчү, жашоо үчүн маанилүү физиологиялык параметрлерди (мисалы, жүрөктүн функциясын, дем алууну же борбордук нерв системасын) контролдоо үчүн багытталса, алар 2б-класска кирет.
	16. Иондоштуруучу нурланууну генерациялоочу жана радиологиялык диагностика жана терапия үчүн арналган активдүү медициналык буюмдар, анын ичинде ушундай буюмдарды контролдоо үчүн же аларды башкаруу үчүн медициналык буюмдар 2б-классына кирет.
	17. Адамдын организмине дары препараттарын, физиологиялык суюктуктарды же башка заттарды киргизүү үчүн жана (же) организмден чыгаруу үчүн багытталган активдүү медициналык буюмдар 2а-классына кирет. Эгерде мындай киргизүү (чыгаруу) ыкмасы тиешелүү заттын түрүн, организмдин бөлүгүн же колдонуу усулун эске алуу менен бейтап үчүн потенциалдуу тобокелдикке алып келиши мүмкүн болсо, аталган медициналык буюмдар 2б-классына кирет.
	18.  Ушул Эрежелердин 14-17-пункттары аларга карата колдонулбаган активдүү медициналык буюмдар 1-класска кирет. 

5. Айрым медициналык буюмдарды 
классификациялоонун өзгөчөлүктөрү

	19. Өз алдынча колдонулганда дары каражаттары катары каралышы мүмкүн болгон заттарды камтыган, ошондой эле адамдын канынан же плазмадан алынган өнүм катары жана алар адамдын организмине тийгизилүүчү медициналык буюмдун таасирине кошумча катары таасир этүүчү медициналык буюмдар 3-класска кирет. 
	20. Бойго бүтүүнү контролдоо үчүн же жыныстык жолдор аркылуу жугуучу оорулардан коргоо үчүн багытталган медициналык буюмдар                          2б-класска кирет. Эгерде аталган медициналык буюмдар импланттоочу же узак мезгилге колдонуучу инвазивдик медициналык буюмдар болсо, алар                    3-класска кирет. 
	21. Инвазивдик медициналык буюмдарды жугушсуздандырууга багытталган, ошондой эле контакттык линзаларды тазалоого, жууп тазалоого, зыянсыздандырууга, гидраттоого багытталган медициналык буюмдар                         2б-класска кирет. Медициналык буюмдарды жугушсуздандырууга же стерилдөөгө багытталган башка медициналык буюмдар 2а-классына кирет. 
	22. Рентгендик, магниттик-резонанстык, ультраүндүү жана башка диагностикалык аппараттардан алынган сүрөттөлүштөрдү каттоого багытталган медициналык буюмдар 2а-классына кирет. 
	23. Жаныбарлардын жансыздандырылган ткандарынан же клеткаларынан же алардын туундуларынан даярдалган медициналык буюмдар 3-класска кирет. Эгерде аталган медициналык буюмдар теринин жараланбаган жерине гана тийгизүүгө багытталса, алар 1-класска кирет. 
	24. Кан үчүн пакеттер (полимердик контейнерлер) 2б-класска кирет.
	25. Курамына наноматериал кирген медициналык буюмдар 3-класска кирет. Эгерде наноматериал бейтаптын же пайдалануучунун организмине анын түшүүсүн жокко чыгаруучу изоляцияланган же байланган абалда болсо, мындай медициналык буюм 1-класска кирет.
	26. Топтомдорду, туташтыргычтырды жана эритмелерди кошо алганда, аферез үчүн багытталган медициналык буюмдар 3-класска кирет.
	27. Эгерде медициналык буюм башка медициналык буюм менен айкалыштыкта колдонуу үчүн багытталган учурда, анда ушул Эрежелердин жоболору ар бир медициналык буюмга карата өзүнчө колдонулат. 
	28. Эгерде өндүрүүчү тарабынан медициналык буюмдарга карата берилген маалыматтар эске алынуу менен ушул Эрежелердин бир нече пункттары колдонула турган болсо, анда ага ылайык колдонуунун потенциалдуу тобокелдигинин көбүрөөк даражасы боюнча медициналык буюмдун классы белгиленген пункт колдонулат.

6. Колдонуунун потенциалдуу тобокелдигине жараша медициналык буюмдарга классификациялоо жүргүзүүнүн алгоритми

	29. Медициналык буюмдарды классификациялоодо ушул Эрежелердин медициналык буюмдарды классификациялоого тиешелүү бардык жоболорунун колдонулушуна баа берилет.
	30. Медициналык буюмдарды (in vitro диагностикасы жана медициналык буюм болуп саналган программалык камсыздоо үчүн медициналык буюмдардан тышкары) классификациялоо колдонуунун потенциалдуу тобокелдигине жараша № 1 тиркемеге ылайык алгоритмдер боюнча жүргүзүлөт.

III. Медициналык буюм болуп саналган программалык камсыздоону кошпогондо, in vitro диагностикасы үчүн медициналык буюмдарды классификациялоо

1. Колдонуунун потенциалдуу тобокелдигинин даражасына жараша in vitro диагностикасы үчүн медициналык буюмдардын класстары

31. Колдонуунун потенциалдуу тобокелдигинин даражасына жараша in vitro диагностикасы үчүн медициналык буюмдар 4 класска бөлүнөт: 1, 2а, 2б жана 3.
In vitro диагностикасы үчүн ар бир медициналык буюм бир эле класска киргизилиши мүмкүн.
In vitro диагностикасы үчүн медициналык буюмдарды класстарга бөлүштүрүү төмөнкүлөргө байланыштуу жүргүзүлөт: 
айрым адам үчүн колдонуунун потенциалдык тобокелдигинин төмөнкү даражасындагы жана коомдун саламаттыгы үчүн колдонуунун потенциалдык тобокелдигинин төмөнкү даражасындагы in vitro диагностикасы үчүн медициналык буюмдар 1-класска кирет;
айрым адам үчүн колдонуунун потенциалдык тобокелдигинин орточо даражасындагы жана коомдун саламаттыгы үчүн колдонуунун потенциалдык тобокелдигинин төмөнкү даражасындагы in vitro диагностикасы үчүн медициналык буюмдар 2а-класска кирет;
айрым адам үчүн колдонуунун потенциалдык тобокелдигинин жогорку даражасындагы жана (же) коомдун саламаттыгы үчүн колдонуунун потенциалдык тобокелдигинин орточо даражасындагы in vitro диагностикасы үчүн медициналык буюмдар 2б-класска кирет;
айрым адам үчүн колдонуунун потенциалдык тобокелдигинин өтө жогорку даражасындагы жана коомдун саламаттыгы үчүн колдонуунун потенциалдык тобокелдигинин өтө жогорку даражасындагы in vitro диагностикасы үчүн медициналык буюмдар 3-класска кирет.
32. In vitro диагностикасы үчүн медициналык буюмдарды классификациялоодо төмөнкү критерийлер эске алынат:
а) in vitro диагностикасы үчүн медициналык буюмдун багыты жана өндүрүүчү тарабынан аны колдонуу боюнча көрсөтмөлөр;
б) болжолдуу колдонуучунун техникалык, илимий же медициналык билими (кесипкөй эмес же кесипкөй);
в)  оорунун белгилеринин жана симптомдорунун, абалдын же дарыгер жетекчиликке ала турган башка клиникалык маалыматтардын болушун эске алуу менен диагноз коюу (бирден-бир фактор аныктоочу же бир нечесинин ичинен бири) үчүн маалыматтын маанилүүлүгү;
г) адамдын ден соолугуна жана (же) калктын саламаттыгына тийгизген натыйжанын (чын же жалган) таасири.

2. Колдонуунун потенциалдык тобокелдигине  жараша 
in vitro диагностикасы үчүн медициналык буюмдарды 
классификациялоонун өзгөчөлүктөрү

	33. Эгерде өндүрүүчү тарабынан медициналык буюмдарга карата берилген маалыматтар эске алынуу менен in vitro диагностикасы үчүн ушул Эрежелердин бир нече пункттары колдонула турган болсо, анда ага ылайык колдонуунун потенциалдуу тобокелдигинин көбүрөөк даражасына ылайык келген in vitro диагностикасы үчүн медициналык буюмдун классы белгиленген пункт колдонулат.
	34. Сандык жана сапаттык берилген маанилери менен калибрлөөчү жана контролдоочу материалдар алар колдонуу үчүн багытталган in vitro диагностикасы үчүн реагент (реагенттер топтому) сыяктуу ошол эле класска кирет. 

3. In vitro диагностикасы үчүн медициналык буюмдарды классификациялоо 

	35. Кандагы, кандын компоненттериндеги, кандын туундуларындагы, клеткалардагы, ткандардагы же органдардагы инфекциялык агенттерди аныктоо үчүн, аны куюуга же трансплантациялоого боло турганын баалоого багытталган in vitro диагностикасы үчүн медициналык буюмдар, ошондой элеузак мезгилге майыптыкка  же өлүмгө алып келе турган,  жайылып кетүү тобокелдиги жогору же  болжолдуу жогору болгон инфекциялык агенттерди аныктоо үчүн багытталган in vitro диагностикасы үчүн медициналык буюмдар                              3-класска кирет.
	36. Куюу же трансплантациялоо үчүн багытталган кандын, кандын компоненттеринин, клеткалардын, ткандардын же органдардын иммунологиялык шайкеш келүүчүлүгүн кепилдөө максатында кандын тобун же ткандын тибин аныктоо үчүн багытталган in vitro диагностикасы үчүн медициналык буюмдар 2б-классына кирет, буга антигендерди же антителдерди  аныктоо үчүн 3-класска кирген AB0 (А (АВ01), В (АВ02), АВ (АВ0З)) системалары, (Rhl (D), Rh2 (С), Rh3 (Е), Rh4 (с), Rh5 (е) жана алсыз жана парциалдуу Rh (D)) резус-системалары, Келл (Kell (К)) системалары, Кидд (JK1 (Jka), JK2 (Jkb)) системалары жана Даффи (FY1 (Fya), FY2 (Fyb)) системалары кирбейт. 
	37. In vitro диагностикасы үчүн медициналык буюмдар 2б-классына кирет, эгер алар төмөнкүлөргө багытталса:
а) жыныстык жол аркылуу жугуучу оорулардын инфекциялык агенттерин аныктоого;
б) мээ-жүлүн суюктугундагы же кандагы бир калыпта таралуучу тобокелдиктеги инфекциялык агенттерди аныктоого; 
в) жаңылыш натыйжа текшерилип жаткан бейтаптын же түйүлдүктүн өлүмүнүн же аракетке жөндөмдүүлүгүн жоготуу себеби болушу мүмкүн болгон тобокелдик бар учурда инфекциялык агенттердин болушун аныктоого;
г) алардын инфекцияларга карата иммундук статусун аныктоо үчүн кош бойлуу аялдардын скринингине;
д) жаңылыш натыйжа  майыптыкка  кылуучу же  бейтаптын өмүрү  же анын тукуму үчүн  сөзсүз кооптуу кырдаалды  жаратуучу терапиялык чечимге алып келүү тобокелдиги болгон учурда инфекциялык оорунун статусун же иммундук статусту аныктоого;
е) онкологиялык оорунун скринингине, стадиясын аныктоого жана диагностикасына;
ж) генетикалык тестирлөөгө;
з) туура эмес жыйынтык бейтаптын өмүрү же анын тукуму үчүн коркунучтуу жагдайды жаратуучу терапиялык чечимге алып келет деген тобокелдик бар болгон учурда дарылардын, заттардын же биологиялык компоненттердин деңгээлин контролдоого; 
и) өмүрүнө коркунуч туудурган абал же оорулар менен жабыркаган бейтаптардын акыбалына баа берүүгө;
к) түйүлдүктүн же эмбриондун тубаса ооруларынын скринингине;
л) мындай ооруларды аныктабай же дарылабай коюу өмүр үчүн кооптуу кырдаалга же майыптыкка алып келиши мүмкүн болгон тобокелдик бар ымыркайлардагы тубаса оорулардын скринингине;
м) тандалма терапия жана коштоочу диагностика катары киргизүү үчүн бейтаптарды тандоо скринингине.
	38. Кесипкөй эмес колдонуучулар пайдалануусу үчүн багытталган in vitro диагностикасы үчүн медициналык буюмдар 2б-классына кирет. Эгерде аталган in vitro диагностикасы үчүн медициналык буюмдарды колдонуу менен алынган анализдердин жыйынтыктары кооптуу медициналык статуска ээ болбосо же алдын ала мүнөздө болуп, андан ары тиешелүү лабораториялык тесттер менен салыштыруу талап кылынса, мындай медициналык буюмдар 2а-классына кирет. Эгерде in vitro диагностикасы үчүн аталган медициналык буюмдар ушул Эрежелердин 35 жана 36-пункттарында көрсөтүлгөн максаттар үчүн багытталса, мындай медициналык буюмдар 3-класска кирет. 
	39. Өлчөө функцияларына ээ болбогон, өзүлөрүнүн обьективдүү касиеттери боюнча жалпы лабораториялык катары колдонулушу мүмкүн болгон, бирок атайын мүнөздөмөлөргө ээ, аларга ылайык өндүрүүчү тарабынан in vitro диагностикасынын процедураларына (лабораториялык тесттердин (аналиттердин) конкреттүү түрлөрүн көрсөтүүсүз) колдонуу үчүн багытталган in vitro диагностикасы үчүн медициналык буюмдар, ошондой эле биосынамдардын үлгүлөрү үчүн идиштер 1-класска кирет. 
	40. Аларга карата ушул Эрежелердин 35 – 39-пункттары колдонулбаган in vitro диагностикасы үчүн медициналык буюмдар, анын ичинде туура эмес натыйжа пациенттин майып болушуна же өлүмүнө алып келиши мүмкүн деген коркунуч жок болгон учурда сейрек инфекциялык агенттердин диагностикасы үчүн, сандык же сапаттык жактан көрсөтүлгөн баалуулуктары жок контролдук материалдар, колдонулган реагент топтомдорунан көз каранды болгон  лабораториялык изилдөөлөрдүн белгиленбеген тизмеги менен өлчөө  текшерүүлөр функциялары бар анализдөөчү приборлор 2а-классына кирет. Прибордун жана колдонулуучу реагенттердин өз ара көз карандылыгы, адатта, приборду өзүнчө баалоого жол бербейт, бирок бул анын 2а-классына киргизилишине таасирин тийгизбейт.

4. Колдонуунун потенциалдуу тобокелдигине жараша    in vitro диагностикасы үчүн медициналык буюмдарды классификациялоо жүргүзүүнүн алгоритми

	41. Колдонуунун потенциалдуу тобокелдигине жараша in vitro диагностикасы (медициналык буюм болуп саналган программалык камсыздоодон тышкары) үчүн медициналык буюмдарды классификациялоо № 2 тиркемедеги алгоритмге ылайык жүзөгө ашырылат. 
	42. Колдонуунун потенциалдуу тобокелдигине жараша in vitro диагностикасы (медициналык буюм болуп саналган программалык камсыздоодон тышкары) үчүн медициналык буюмдарды классификациялоонун мисалдары № 3 тиркемеде келтирилген. 


IV. Медициналык буюм болуп саналган программалык 
камсыздоону классификациялоо 

1. Колдонуунун потенциалдуу тобокелдигине жараша медициналык буюм болуп саналган программалык камсыздоонун класстары 

43. Колдонуунун потенциалдуу тобокелдигине жараша медициналык буюм болуп саналган программалык камсыздоо (мындан ары – программалык камсыздоо) 4 класска бөлүнөт: 1, 2а, 2б и 3.
Ар бир программалык камсыздоо бир гана класска кириши мүмкүн.
Программалык камсыздоону класстарга киргизүү төмөнкүлөргө байланыштуу жүргүзүлөт:
1-класска колдонуунун төмөнкү потенциалдуу тобокелдик даражасындагы программалык камсыздоо кирет;
2а-класска колдонуунун орточо потенциалдуу тобокелдик даражасындагы программалык камсыздоо кирет;
2б-класска колдонуунун жогорку потенциалдуу тобокелдик даражасындагы программалык камсыздоо кирет;
3-класска колдонуунун эң жогорку потенциалдуу тобокелдик даражасындагы программалык камсыздоо кирет.
Программалык камсыздоого колдонуунун потенциалдуу тобокелдик классын ыйгаруу ал пайдаланылган медициналык камсыздоону колдонуунун потенциалдуу тобокелдигинен көз карандысыз ушул пунктка ылайык жүзөгө ашырылат. 

2. Программалык камсыздоону классификациялоо 

44. Программалык камсыздоону классификациялоо (жасалма интеллекттин технологиясын колдонуу менен программалык камсыздоону кошпогондо) медициналык чечимдерди кабыл алууга программалык камсыздоонун ишинин алынган натыйжаларынын таасирин баалоого жана программалык камсыздоону колдонуунун шарттарына байланыштуу берилүүчү маалыматтын түрүнүн негизинде жүзөгө ашырылат жана ал таблицада келтирилген. 
Таблица
	Багытталышына жараша программалык камсыздоону колдонуу шарттары 
	Медициналык чечимдерди кабыл алууга программалык камсыздоонун ишинин алынган натыйжаларына жараша маалыматтын түрү 

	
	маалыматтын биринчи түрү
	маалыматтын экинчи түрү
	маалыматтын 
үчүнчү түрү

	«А» категориясы
	3
	2б
	2а

	«Б» категориясы
	2б
	2а
	1

	«В» категориясы
	2а
	1
	1



45. Жасалма интеллекттин технологияларын колдонуучу программалык камсыздоо 3-класска кирет.
46. Программалык камсыздоону колдонуу шарттарын багытталышына жараша категориялардын бирине ыйгаруу төмөнкү критерийлерге ылайык жүзөгө ашырылат:
а) эгерде программалык камсыздоо төмөнкүлөргө багытталган болсо, программалык камсыздоону колдонуу шарттары «А» категориясына кирет:
шашылыш медициналык жардам көрсөтүүгө (оорулуунун өмүрүнө коркунуч туудурган күтүлбөгөн курч оорулар, шарттар, өнөкөт оорулар күчөгөн учурда);
хирургиялык кийлигишүү жана (же) комплекстүү терапия учурунда колдонуу үчүн же алардын зарылдыгын аныктоо үчүн;
коомдук ден соолук үчүн жогорку коркунучу бар жана (же) жеке тобокелдиги жогору болгон бейтаптын оорусун же ооруларын аныктоо жана (же) дарылоо үчүн;
б) эгерде программалык камсыздоо төмөнкүлөргө багытталган болсо, программалык камсыздоону колдонуу шарттары «Б» категориясына кирет:
кечиктирилгис медициналык жардам көрсөтүүгө (оорулуунун өмүрүнө коркунучтун айкын белгилери жок болгон күтүлбөгөн курч ооруларда, шарттарда, өнөкөт оорулар күчөгөн учурда);
хирургиялык кийлигишүүсүз медициналык жардам көрсөтүүгө;
калктын ден соолугуна орточо коркунуч туудурган ооруну же ооруларды же бейтаптын абалын аныктоо жана дарылоо үчүн;
в) эгерде программалык камсыздоо төмөнкүлөргөү багытталган болсо, программалык камсыздоону колдонуу шарттары «В» категориясына кирет:
пландуу медициналык жардам көрсөтүү үчүн (профилактикалык                    иш-чараларды жүргүзүүдө бейтаптын өмүрүнө коркунуч туудурбаган, шашылыш жана кечиктирилгис медициналык жардам көрсөтүүнү талап кылбаган оорулар жана шарттар болгондо, ошондой эле жардам көрсөтүүнү белгилүү бир убакытка кечиктирүү бейтаптын абалынын начарлашына, анын өмүрүнө жана ден соолугуна коркунуч келтирүүгө алып келбеген учурда);
инвазивдик эмес методдорду колдонуу менен медициналык жардам көрсөтүү жана (же) узак мөөнөттүү жардам көрсөтүүдө пайдалануу үчүн;
бейтаптын оорусун же коомдук ден соолук үчүн аз тобокелдик жараткан ооруларын же абалдарын диагноздоо же дарылоо үчүн.
47. «А» жана «Б» категорияларына кирген шарттарда программалык камсыздоону колдонуу аны пайдалануу боюнча зарыл болгон окуудан өткөн медициналык кызматкер тарабынан гана аткарылышы мүмкүн. «В» категориясына кирген шарттарда программалык камсыздоону колдонуу медициналык кызматкер тарабынан да, бейтаптын же медициналык кызматкердин көрсөтмөсү боюнча жана (же) көзөмөлүндө болгон башка жеке адам тарабынан да мүмкүн.
48. Медициналык чечимди кабыл алууга программалык камсыздоонун ишинин алынган натыйжаларынын таасирине жараша маалыматты түрлөрдүн бирине ыйгаруу төмөнкү критерийлерге ылайык жүзөгө ашырылат:
а) маалыматтын биринчи түрүнө негизделген клиникалык (медициналык) чечимди кабыл алуу үчүн тактоону жана (же) толуктоону талап кылбаган жана токтоосуз жана өз убагында чара көрүү зарылдыгы жөнүндө күбөлөндүргөн маалыматтар кирет;
б) маалыматтын экинчи түрүнө негизделген клиникалык (медициналык) чечимди кабыл алуу үчүн тактоону жана (же) толуктоону талап кылган маалыматтар кирет;
в) маалыматтын үчүнчү түрүнө токтоосуз чара көрүү зарылдыгы жөнүндө күбөлөндүрбөгөн маалыматтар кирет.

3. Колдонуунун потенциалдуу тобокелдигине жараша программалык камсыздоону классификациялоонун өзгөчөлүктөрү

49. Эгерде колдонуунун потенциалдуу тобокелдигине жараша программалык камсыздоону класска киргизүүдө бул программалык камсыздоону пайдалануу менен алынган маалыматтардын ар кандай түрлөрүн жана (же) ал колдонулган шарттардын категорияларын айкалыштыруу мүмкүн болгон учурда, анда колдонуунун потенциалдуу тобокелдигинин эң жогорку даражасына туура келген программалык камсыздоонун классы белгиленет.
50. Колдонуунун потенциалдуу тобокелдигине жараша программалык камсыздоону классификациялоонун мисалдары № 4 тиркемеде келтирилген.

№ 1 ТИРКЕМЕ
Колдонуунун потенциалдуу тобокелдигине жараша медициналык буюмдарды классификациялоо эрежелерине 

Колдонуунун потенциалдуу тобокелдигине жараша медициналык буюмдарды (in vitro диагностикасы үчүн медициналык буюмдардан жана медициналык буюм болуп саналган программалык камсыздоодон тышкары) классификациялоо
АЛГОРИТМИ

	Позиция номери

	Эрежелердин түзүмдүк элементи*

	Суроо

	Жооп

	Тыянак

	
	
	
	
	медициналык буюмдардын классы
	позицияга өтүү

	1
	2
	3
	4
	5
	6

	1
	6-пункт
	медициналык буюм инвазивдик болуп эсептелеби?

	ооба
жок
	–
–
	9
2

	2
	7-пункт
	медициналык буюм органдарды, органдардын бөлүктөрүн сактоо үчүн же адамдын организмине канды, башка суюктуктарды, газдарды, бууларды же ткандарды киргизүү үчүн багытталганбы?

	ооба
жок
	–
–
	3
4

	3
	7-пункт
	медициналык буюмду               2а-классындагы же андан жогору каласстагы активдүү медициналык буюмдар менен колдонушабы?

	ооба
жок
	2а
2а
	32
32

	4
	8-пункт
	медициналык буюм кандын, ткандардын, клеткалардын, башка физиологиялык суюктуктардын же организмге түшүүсү керек болгон башка суюктуктардын биологиялык же физикалык-химиялык курамын жана касиеттерин өзгөртүү үчүн колдонулабы? 

	ооба
жок
	–
–
	5
6

	5
	8-пункт
	медициналык буюмдун аракети бөлүкчөлөрдөн чыпкалоо, центрифугада иштетүү, газ же жылуулук алмашуудан гана турабы?

	ооба
жок
	2а
2б
	32
32

	6
	9-пункт
	медициналык буюм жараланган териге тийишеби? 

	ооба
жок
	–
1
	7
32

	7
	9-пункттун 
«а» пунктчасы

	медициналык буюм экссудаттарды компрессиялоо же сиңирүү үчүн механикалык бөгөт катары колдонулабы? 

	ооба
жок
	1
–
	32
8

	8
	9-пункттун 
«а» жана «в» пунктчалары
	медициналык буюм артыкчылыктуу түрдө экинчи айыктыруу менен гана айыктырылуучу жаралар үчүн (аларды негизинен жаранын микрочөйрөсүнө таасир этүү үчүн медициналык буюмдарды кошо алганда) колдонулабы? 

	ооба
жок
	2б
2а
	32
32

	9
	10-пункт
	инвазивдик медициналык буюм хирургиялык болуп саналабы?

	ооба
жок
	–
–
	15
10

	10
	10-пункт
	инвазивдик медициналык буюм 2а-классындагы же андан жогорку класстагы активдүү медициналык буюмга кошуу үчүн багытталганбы? 

	ооба
жок
	2а
–
	32
11

	11
	10-пункттун «а» пунктчасы

	инвазивдик медициналык буюм кыска убакытка колдонуу үчүн багытталганбы?

	ооба
жок
	1
–
	32
12

	12
	10-пункттун «б» пунктчасы

	инвазивдик медициналык буюм убактылуу колдонуу үчүн багытталганбы?

	ооба
жок
	–
–
	13
14

	13
	10-пункттун «б» пунктчасы

	медициналык буюм ооз көңдөйүндө кекиртекке чейин, угуу өткөөлүндө кулак тарсылдагына чейин же мурун көңдөйлөрүндө колдонулабы?

	ооба
жок
	1
2а
	32
32

	14
	10-пункттун «в» пунктчасы

	медициналык буюм ооз көңдөйүндө кекиртекке чейин, угуу өткөөлүндө кулак тарсылдагына чейин же мурун көңдөйлөрүндө колдонулабы жана медициналык буюм былжыр чел кабыкта сиңирилиши мүмкүнбү?
	ооба
жок
	2а
2б
	32
32

	
	
	
	
	
	

	15
	11-пункт
	хирургиялык инвазивдик медициналык буюм кыска убакыт колдонуу үчүн пайдаланылабы?

	ооба
жок
	–
–
	16
21

	16
	11-пункттун «а» пунктчасы

	медициналык буюм жүрөктүн патологиясын, борбордук кан айлануу системасын же борбордук нерв системасын ушул системалардын органдары же бөлүктөрү менен тикелей байланышта диагностикалоо, байкоо, контролдоо же коррекциялоо үчүн багытталганбы?

	ооба
жок
	3
–
	32
17

	17
	11-пункттун «б» пунктчасы

	хирургиялык инвазивдик медициналык буюм көп ирет колдонуучу хирургиялык аспап болуп саналабы?

	ооба
жок
	1
–
	32
18

	18
	11-пункттун «в» пунктчасы

	хирургиялык инвазивдик медициналык буюм энергияны иондоштуруучу нурлануу формасында берүү үчүн багытталганбы?

	ооба
жок
	2б
–
	32
19

	19
	11-пункттун «г» пунктчасы

	хирургиялык инвазивдик медициналык буюм биологиялык натыйжа жаратуу үчүн же болбосо толугу менен же көбүрөөгү тарап кетүү үчүн багытталганбы?

	ооба
жок
	2б
–
	32
20

	20
	11-пункттун «д» пунктчасы

	хирургиялык инвазивдик медициналык буюм дары-дармек каражаттарын кесипкөй эмес колдонуучу тарабынан кийирүү үчүн багытталганбы?

	ооба
жок
	2б
–
	32
32

	21
	12-пункт
	хирургиялык инвазивдик медициналык буюм убактылуу колдонууга багытталганбы?
	ооба
жок
	–
–
	22
28

	22
	12-пункттун «а» пунктчасы

	хирургиялык инвазивдик медициналык буюм жүрөктүн патологиясын, борбордук кан айлануу системасын же борбордук нерв системасын ушул системалардын органдары же бөлүктөрү менен тикелей байланышта диагностикалоо, байкоо, контролдоо  же коррекциялоо үчүн убактылуу колдонууга багытталганбы?

	ооба
жок
	3
–
	32
23

	23
	12-пункттун «б» пунктчасы

	кыска убакыт колдонуу үчүн хирургиялык инвазивдик медициналык буюм борбордук нерв системасы менен байланышта болобу?

	ооба
жок
	3
–
	32
24

	24
	12-пункттун «в» пунктчасы

	кыска убакыт колдонуу үчүн хирургиялык инвазивдик медициналык буюм энергияны иондоштуруучу нурлануу формасында берүү үчүн багытталганбы?

	ооба
жок
	2б
–
	32
25

	25
	12-пункттун «г» пунктчасы

	кыска убакыт колдонуу үчүн хирургиялык инвазивдик медициналык буюм биологиялык натыйжа жаратуу үчүн же болбосо толугу менен же көбүрөөгү тарап кетүү үчүн багытталганбы? 

	ооба
жок
	3
–
	32
26

	26
	12-пункттун «д» пунктчасы

	кыска убакыт колдонуу үчүн хирургиялык инвазивдик медициналык буюм (тишке имплантталуучу медициналык буюмдардан же дары-дармек препараттарын киргизүү үчүн багытталгандардан башкалары) адамдын денесинде химиялык өзгөрүүлөргө дуушар болобу?

	ооба
жок
	2б
2а
	27
32

	27
	12-пункттун «д» пунктчасы

	убактылуу колдонуу үчүн хирургиялык инвазивдик медициналык буюм тишке импланттануучу болуп саналабы? 

	ооба
жок
	2а
2б
	32
32

	28
	13-пункттун «а» пунктчасы

	имплантталуучу медициналык буюм же хирургиялык инвазивдик медициналык буюм тишке импланттоо үчүн узак убакытка колдонулуучу катары багытталганбы?

	ооба
жок
	2а
–
	32
29

	29
	13-пункттун «б» пунктчасы

	имплантталуучу медициналык буюм же хирургиялык инвазивдик хирургиялык буюм түздөн-түз жүрөк менен, борбордук кан айлануу системасы менен, же борбордук нерв системасы менен узак убакытка колдонуу үчүн байланышта болобу?

	ооба
жок
	3
–
	32
30

	30
	13-пункттун «в» пунктчасы

	имплантталуучу медициналык буюм же хирургиялык инвазивдик медициналык буюм узак убакытка колдонуу үчүн биологиялык натыйжа жаратууга же болбосо толугу менен же кайсы бир деңгээлде тарап кетүүгө багытталганбы? 

	ооба
жок
	3
–
	32
31

	31
	13-пункттун «г» пунктчасы

	имплантталуучу медициналык буюм же хирургиялык инвазивдик медициналык буюм (тишке имплантталуучу медициналык буюмдардан же дары препараттарын киргизүү үчүн багытталгандардан тышкары) узак убакытка колдонуу үчүн адамдын денесинде химиялык өзгөрүүлөргө дуушар болобу? 

	ооба
жок
	3
2б
	32
32

	32
	14-пункт
	медициналык буюм активдүү болуп саналабы?

	ооба
жок
	–
–
	33
46

	33
	14-пункт
	активдүү медициналык буюм терапиялык болуп саналабы?
	ооба
жок
	–
–
	34
37

	34
	14-пункттун «а» пунктчасы

	активдүү терапиялык медициналык буюм адамдын организмине энергия берүү үчүн же энергия алмашуу үчүн багытталганбы? 

	ооба
жок
	–
–
	35
36

	35
	14-пункттун «а» пунктчасы

	адамдын организмине энергия берүү же анда энергия алмашуу активдүү терапиялык медициналык буюмдун (анын ичинде иондоштуруучу нурланууну жаратуу, нурлануу терапиясы үчүн багытталган активдүү медициналык буюмдардын) мүнөздүү өзгөчөлүктөрүнүн себеби боюнча энергиянын табияты, тыгыздыгы жана таасири эске алынуу менен дененин бөлүгүнө потенциалдуу коркунуч келтиреби?

	ооба
жок
	2б
–
	44
36

	36
	14-пункттун «б» пунктчасы

	активдүү медициналык буюм 2б-классындагы активдүү терапиялык медициналык буюмдарды контролдоо үчүн же аларды башкаруу үчүн багытталганбы?

	ооба
жок




	2б
2а




	44
44





	
	
	активдүү медициналык буюм активдүү ипланттоочу медициналык буюмду контролдоо үчүн же аларды башкаруу үчүн багытталганбы?

	ооба
жок
	3
2б
	аяктаган
44

	37
	15-пункт
	активдүү медициналык буюм диагностикалык болуп эсептелеби? 

	ооба
жок
	–
–
	38
44

	38
	15-пункттун «а» пунктчасы

	активдүү диагностикалык медициналык буюм адам тарабынан жутулуучу энергияны берүү үчүн багытталганбы?

	ооба
жок
	–
–
	39
40

	39
	15-пункттун «а» пунктчасы

	активдүү диагностикалык медициналык буюм спектрдин көрүнөө диапазонунда бейтаптын денесин жарыктандыруу үчүн багытталганбы?

	ооба
жок
	1
2а
	44
44

	40
	15-пункттун «б» пунктчасы

	активдүү диагностикалык медициналык буюм бейтаптын организмине киргизилген радиофармацевтикалык            дары-дармек препараттарын бөлүштүрүп берүү үчүн багытталганбы?

	ооба
жок
	2а
–
	44
41

	41
	15-пункттун «в» пунктчасы

	активдүү диагностикалык медициналык буюм организмдин жашоо үчүн маанилүү функцияларын тикелей диагностикалоону же контролдоону камсыздоо үчүн багытталганбы?

	ооба
жок
	–
–
	42
43

	42
	15-пункттун «в» пунктчасы

	активдүү диагностикалык медициналык буюм аларды өзгөртүү бейтап үчүн тикелей коркунучка алып келүүчү жашоо үчүн маанилүү физиологиялык параметрлерди (мисалы, жүрөк, дем алуу функцияларынын же борбордук нерв системасынун активдүүлүгүнүн өзгөрүшү) атайын контролдоо үчүн багытталганбы?

	ооба
жок
	2б
2а
	44
44

	43
	16-пункт
	иондоштуруучу нурланууну генерациялоочу активдүү медициналык буюм радиологиялык диагностика жана терапия (ушундай буюмдарды контролдоо же аларды башкаруу үчүн) үчүн багытталганбы?

	ооба
жок
	2б
–
	44
44

	44
	17 жана                    18-пункттар

	активдүү медициналык буюм бейтаптын организмине                дары-дармек препараттарын, физиологиялык суюктуктарды жана (же) башка заттарды киргизүү жана аларды организмден чыгаруу үчүн багытталганбы?

	ооба
жок
	–
1
	45
46

	45
	17-пункт
	дары каражаттарын, физиологиялык суюктуктарды  же башка заттарды киргизүү (чыгаруу)  (44-позицияны караңыз) тиешелүү заттарды, организмдин бөлүгүн жана колдонуу усулунун түрүн эске алуу менен потенциалдуу коркунучка алып келеби?
	ооба
жок
	2б
2а
	46
46

	
	
	
	
	
	

	46
	19-пункт
	медициналык буюм өз алдынча колдонулган кезде дары-дармек каражаты катары, ошондой эле адамдын канынан же плазмадан алынуучу өнүм катары каралган жана адамдын организмине тийгизилүүчү медициналык буюмдун таасирине кошумча таасирин тийгизүүчү затты камтыйбы?

	ооба
жок
	3
–
	47
47

	47
	19-пункт
	медициналык буюм бойго бүтүүнү контролдооч  же жыныстык жол менен берилүүчү оорулардан коргоо үчүн колдонулабы?

	ооба
жок
	–
–
	48
49

	48
	20-пункт
	медициналык буюм бойго бүтүүнү контролдоо  же жыныстык жол менен берилүүчү оорулардан коргоо үчүн имплантталуучу же узак убакыт колдонуу үчүн инвазивдик буюм болуп саналабы? 

	ооба
жок
	3
2б
	49
49

	49
	21-пункт
	медициналык буюм медициналык буюмдарды жугушсуздандыруу же стерилдөө үчүн багытталганбы?

	ооба
жок
	–
–
	50
51

	50
	21-пункт
	медициналык буюм инвазивдик медициналык буюмдарды зыянсыздандыруу үчүн же контакттык линзаларды жугушсуздандыруу, тазалоо, жуу же гидраттоо үчүн колдонулабы?

	ооба
жок
	2б
2а
	51
51

	51
	22-пункт
	медициналык буюм рентгендик, магниттик-резонансттык, ультрадобуштук жана башка диагностикалык аппараттардан алынуучу сүрөттөлүштөрдү каттоо үчүн колдонулабы?

	ооба
жок
	2а
–
	52
52

	52
	23-пункт
	медициналык буюм жаныбарлардын жансыздандырылган тканын же клеткасын же алардын туундуларын пайдалануу менен даярдалганбы?

	ооба
жок
	–
–
	53
54

	53
	23-пункт
	жаныбарлардын жансыздандырылган тканын же клеткасын же алардын туундуларын пайдалануу менен даярдалган медициналык буюм жабыркабаган териге гана тийиштирүү үчүн багытталганбы?

	ооба
жок
	1
3
	54
54

	54
	24-пункт
	медициналык буюм канды чогултуу жана сактоо үчүн пакет (полимердик контейнер) болуп саналабы?

	ооба
жок
	2б
–
	аяктаган
55

	55
	25-пункт

	медициналык буюмдун курамына наноматериал киреби?

	ооба
жок

	–
–

	56
57


	56
	25-пункт
	медициналык буюмдун курамына кирген наноматериал бейтаптын. же колдонуучунун организмине түшүп калбашы үчүн изоляцияланган же байланган абалда турабы?  

	ооба
жок
	1
3
	аяктаган
аяктаган

	57
	26-пункт
	медициналык буюм аферез үчүн багытталганбы?
	ооба
жок
	3
1
	аяктаган
аяктаган


_________________
* Колдонуунун потенциалдуу тобокелдигине жараша медициналык буюмдарды классификациялоо эрежелери. 
Эскертүү. Медициналык буюмду классификациялоо үчүн медициналык буюмду тиешелүү класска классификациялоого мүмкүндүк берүүчү суроого жооп берип, андан кийин класстык белгинин жанында көрсөтүлгөн позицияга өтүү керек. Эгерде Эрежелердин бир нече пункттары колдонулса, медициналык буюмдун классы катары колдонуунун потенциалдуу тобокелдигинин эң жогорку даражасына туура келген класс белгиленет.
_________________


№ 2 ТИРКЕМЕ
Колдонуунун потенциалдуу тобокелдигине жараша медициналык буюмдарды классификациялоо эрежелерине

Колдонуунун потенциалдуу тобокелдигине жараша in vitro диагностикасы үчүн медициналык буюмдарды (медициналык буюм болуп саналган программалык камсыздоодон тышкары) классификациялоо
АЛГОРИТМИ

	Позиция номери

	Эрежелердин түзүмдүк элементи*

	Суроо

	Жооп

	Тыянак

	
	
	
	
	медициналык буюмдардын классы
	позицияга өтүү

	1
	2
	3
	4
	5
	6

	1
	40-пункт
	in vitro диагностикалоо үчүн медициналык буюм аткарылуучу лабораториялык изилдөөлөрдүн бекитилген тизмеги үчүн багытталганбы?

	ооба
жок
	–
–
	2
3

	2
	35 жана           36-пунктттар
	in vitro диагностикалоо үчүн медициналык буюм жайылышынын жогорку тобокелдиги менен өмүргө коркунуч туудурган дарттын себеби болушу мүмкүн болгон инфекциялык агенттерди ачыктоо үчүн кан куюунун же трансплантациялоонун мүмкүнчүлүгүн баалоо үчүн багытталганбы?

	ооба
жок
	3
–
	аяктаган
5

	3
	39-пункт
	in vitro диагностикалоо үчүн медициналык буюм жалпы лабораториялык катары колдонулушу мүмкүнбү? 

	ооба
жок
	–
2а
	4
аяктаган


	4
	39-пункт
	in vitro диагностикалоо үчүн медициналык буюм өлчөө функциясына ээби?

	ооба
жок
	2а
1
	аяктаган
аяктаган


	5
	37 жана           38-пункттар
	in vitro диагностикалоо үчүн медициналык буюм жайылтуунун чектелген тобокелдиги же өзүн- өзү тестирлөө үчүн өмүргө коркунуч туудурган дарттын себеби болушу мүмкүн болгон инфекциялык агенттерди ачыктоо үчүн багытталганбы? 
	ооба
жок
	2б
2а
	аяктаган
аяктаган



______________
* Колдонуунун потенциалдуу тобокелдигине жараша медициналык буюмдарды классификациялоо эрежелери. 


№ 3 ТИРКЕМЕ
Колдонуунун потенциалдуу тобокелдигине жараша медициналык буюмдарды классификациялоо эрежелерине
	
Колдонуунун потенциалдуу тобокелдигине жараша in vitro диагностикасы үчүн медициналык буюмдарды (медициналык буюм болуп саналган программалык камсыздоодон тышкары) классификациялоонун
МИСАЛДАРЫ

	Класс 
	In vitro диагностикасы үчүн медициналык буюмдар 

	1
	жууй турган жана буфердик эритмелер
адистештирилген микроскоптор
биосынамдардын үлгүлөрү үчүн идиштер
аралаштыруучу жабдуулар

	2а
	селективдик биохимиялык анализаторлор
гематологиялык анализаторлор 
адистештирилген фотометрлер
бирдей биохимиялык жана гематологиялык изилдөөлөр үчүн тест-системалар, реагенттердин топтомдору
дозаторлор
өзүн-өзү тестирлөө үчүн кош бойлуулукка тесттер 
өзүн-өзү тестирлөө үчүн овуляцияга тесттер 
зааранын анализи үчүн тест-сызыкчалар

	2б
	эритроциттерге каршы патологиялык антителолорду аныктоо үчүн                       тест-системалар, реагенттердин топтомдору, калибраторлор жана контролдук материалдар
курсактагы инфекцияларды: кызамыкты, токсоплазмозду аныктоо үчүн              тест-системалар, реагенттердин топтомдору, калибраторлор жана контролдук материалдар
фенилкетоноурияны диагностикалоо үчүн тест-системалар, реагенттердин топтомдору, калибраторлор жана контролдук материалдар
цитомегаловирусту, хламидияны аныктоо үчүн тест-системалар, реагенттердин топтомдору, калибраторлор жана контролдук материалдар
тропонинди, циклоспоринди, протромбиндик убакытты аныктоо үчүн                      тест- системалар, реагенттердин топтомдору, калибраторлор жана контролдук материалдар
ВГВ мониторинг маркерлери, ВГС вирустук жүктөмү, АИВ вирустук жүктөмү, АИВ жана ВГС  гендик- жана субтиптери
DR, А, В сыяктуу HLA-ткандар тобун аныктоо үчүн тест-системалар, реагенттердин топтомдору, калибраторлор жана контролдук материалдар 
тиешелүү калибраторлорду жана контролдук материалдарды кошо алганда, өзү-өзү диагностикалоо үчүн кандын глюкозасынын анализаторлору 

	3
	АВ0 системасы, (С, с, D, e) резус-системасы, Келл системасы сыяктуу кандын топторун аныктоо үчүн тест-системалар, реагенттердин топтомдору, калибраторлор жана контролдук материалдар, анын ичинде өзүн-өзү тестирлөө үчүн тесттер 
АИВ-инфекцияларын (АИВ-1 жана АИВ-2, HTLV- HTLV-II, В, С жана D гепатиттери) аныктоо жана маркерлерди тастыктоо үчүн тест-системалар, реагенттердин топтомдору, калибраторлор жана контролдук материалдар 
кан компоненттеринин бактериялык булганышын аныктоо үчүн тесттер 
таралуу тобокелдиги жогору болгон өтө кооптуу инфекциялар




№ 3 ТИРКЕМЕ
Колдонуунун потенциалдуу тобокелдигине жараша медициналык буюмдарды классификациялоо эрежелерине

Колдонуунун потенциалдуу тобокелдигине жараша  медициналык буюм болуп саналган программалык камсыздоону классификациялоонун
МИСАЛДАРЫ

	Класс
	Медициналык буюм болуп саналган программалык камсыздоо 

	1
	коморбиддик өнөкөт оорулары бар улгайган бейтаптардын ден соолугунун абалына аралыктан мониторинг жүргүзүү үчүн программалык камсыздоо (автоматтык режимде чогултулган жана алынган маалыматтар боюнча бейтапка мониторинг жүргүзгөн жана (же) кам көргөн адамдарга кийин кабарлоо менен кан басымынын жана жүрөктүн кагышынын патологиялык өзгөрүшүн, аритмиянын белгилерин автоматтык түрдө аныктоо)*
жеке реабилитациялоо программасын иштеп чыгуу үчүн программалык камсыздоо*

	2а
	аритмияны диагностикалоодо дарыгерге жардам берүү үчүн программалык камсыздоо*

	
	хирургиялык операцияларды жүргүзүү техникасын пландаштырууда дарыгерлерге жардам берүү үчүн программалык камсыздоо (мисалы, бронхиалдык дарактын ички бөлүгүндө жана өпкө тканында катетерлерди табуу үчүн же жумшак өпкө тканына маркерлерди коюу үчүн колдонулган компьютердик томография сүрөттөрүнүн негизинде жекелештирилген 3D анатомиялык моделди түзүү жана визуалдаштыруу)*

	2б
	нур терапиясын пландоо системасы (дарылоодо көөмөкчү каражат катары пайдаланылат)*

	
	колоректалдык ракка каршы чечим кабыл алуу боюнча программалык камсыздоо (мисалы, профилактикалык иш-чаралардын жеке планын иштеп чыгууда жогорку тобокелдикке кабылган бейтап жөнүндө колдо болгон маалыматтардын негизинде колоректалдык рактын  өнүгүү коркунучун баалоо)*

	3
	инсульт болгон учурда дарыгердик чечимдердин кабыл алынышын колдоо боюнча программалык камсыздоо (нейроинтенсивдүү терапия бөлүмдөрүндө жана кан тамыр борборлорунун диагностикалык сүрөттөрүнүн негизинде, анын ичинде шашылыш жардам көрсөтүүдө ишемиялык жана геморрагиялык инсульттун ортосундагы айырмачылык)

	
	дарыгерге балдардын кургак учук же вирустук менингиттин диагнозун коюуга жардам берүү үчүн программалык камсыздоо (жүлүн суюктугунун спектроскопиялык маалыматтарынын анализинин негизинде)


________________
* Жасалма интеллекттин технологиялары колдонулган программалык камсыздоону кошпогондо.».
____________
